Public procurement notice: Contract Notice
Published: 2022-03-11
Buyer: Direktoratet for Kriminalforsorgen, Center for Økonomi og Kapacitet, Koncern Ejendomme
Country: DK
Contract type: Works
Procedure: Competitive procedure with negotiation
CPV classification: 45000000: Construction work | 45111100 | 45210000: Building construction work | 45216113 | 45223822
Estimated value: 115000000 DKK
Submission deadline: 2022-04-06
Award criteria: The most economic tender
EU fund: ESF

Technical requirements: Kriminalforsorgen har via Finansloven fået til opgave at udvide det nuværende udvisningsfængsel i Ringe. Kapacitetsudvidelsesprojektet omfatter en større udvidelse af både belægs-, besøgs- og beskæftigelsesfaciliteter samt personalefaciliteter mv., hvilket er omfattet af nærværende udbud. Ringe Fængsel er opført i midten af 1970’erne, som et moderne fængsel (arkitektur og afsoningsprincipper). Projektet tager udgangspunkt i fængslets eksisterende infrastruktur og bemandingsprincipper, idet der opføres en belægsbygning med en hovedkorridor, hvorfra de enkelte afdelinger udspringer. Samtidig ombygges en række centrale funktioner i det eksisterende fængsel. Samlet set opføres ca. 4.050 kvm nybyggeri i ét plan (i 2 bygninger), ca. 400 kvm kælder, samt diverse gårdtur og udearealer, samt en ombygning af ca. 1.300 kvm i den eksisterende hovedbygning – primært i administrations områder og andre supportfunktioner.
Konceptet for udvidelsen indebærer at der bygges en ny fritliggende belægsbygning på ca. 3.175 kvm indeholdende 10 nye cellefløje samt tilhørende satellitfunktioner, som forbindes til det eksisterende fængsel via en forbindelsesgang. Der vil være to cellefløjstyper med henholdsvis 4 stk. cellefløje og 6 stk. cellefløje inkl. fællesfaciliteter, samt en fløj med satellitfunktioner (kontor for de ansatte, isolationsceller og sygeplejerskefunktioner). Mellem de nye cellefløje etableres lukkede gårdtursgårde med net-overdækning.
Ud over den nye belægsbygning/cellefløje etableres der en ny beskæftigelsesbygning på ca.880 kvm i stueplan samt kælder på ca. 400 kvm, for at tilgodese beskæftigelse af det øgede antal indsatte. Beskæftigelsesbygningen vil indeholde værksteder, toilet og pausefaciliteter for indsatte og ansatte, kontor samt tilhørende lukkede gårdtursgårde. I kælderen under beskæftigelsesbygningen etableres depot/lager, samt af- og pålæsnings mulighed for varer via rampe og port.
Mindre ombygninger i det eksisterende fængsel i et område på i alt ca. 1.300 kvm fordelt på flere ombygningsområder, herunder vagtområde, administrationskontorer, personaleomklædning, besøgsområde, depot og øvrige supportfaciliteter.
Som en del af rammerne for projektet ligger et ønske om at byggeriet udføres som et byggeri med så høj en grad af præfabrikerede elementer, som det er muligt. Inden for disse rammer er der fokus på en fremtidssikret arkitektur gennem kvalitet og sammenhæng med det eksisterende byggeri, som bærer stærkt præg af en gennemtænkt og sammenhængende bygningsmasse. Nærværende hovedentreprise omfatter nedrivning af diverse skure og landskabelige elementer, for at give plads til opførelsen af de nye bygninger.
Arkitektonisk tager projektet for nybyggeri udgangspunkt i den eksisterende bygningsmasse i forhold til farve- og materialevalg, hvor tidssvarende, bæredygtige, robuste og sikrede løsninger er i fokus.
Byggeriet skal gennemføres i hovedentreprise - i hovedtræk omfattende forsyningsledninger i terræn mv., jord- og terrænarbejder, fundamenter, råhus/elementbyggeri, udvendig komplettering, indvendig aptering, indvendige overflader, VVS-installationer, ventilation og elinstallationer inkl. føringsveje for bygherreleverancer og grænsefladeprojekt. (sikringsentreprise)
Bygherren har udarbejdet et udbudsprojekt som beskriver alle krav til byggeriet og bygherren har indhentet byggetilladelse til opførelsen. Entreprenøren skal, som entreprenørprojektering i henhold til AB18 § 17 stk.1, tilpasse projektet til sin egenproduktion på grundlag af det udleverede statiske projekteringsgrundlag og skal levere al krævet statisk og brandteknisk dokumentation.
Entreprenørens udarbejdelse af arbejdstegninger anses for at være et led i arbejdets udførelse, ikke en aftale om entreprenørprojektering.
I forhold til den udbudte hovedtidsplan er der i denne forudsat, at udbudsprocessen gennemføres med forhandlinger og i sidste ende endelige tilbud og endelig kontrahering primo august 2022. Såfremt ordregiver vælger at indgå aftale på grundlag af de indledende tilbud (og således ikke gennemfører forhandlinger), vil hovedtidsplanen blive fremrykket (parallelforskudt). Tilbudsgiverne skal således i det indledende tilbud forudsætte, at bygherren kan beslutte at byggeriet kan opstartes op til 1,5 måneder tidligere end angivet i hovedtidsplanen. Såfremt tildeling sker senere end forudsat i den udbudte hovedtidsplan parallelforskydes hovedtidsplanen i forhold til den faktiske endelige kontrahering. Eventuelle ændringer af udbudsmaterialet vil blive meddelt til alle tilbudsgivere, der deltager i udbuddet, via det elektroniske udbudssystem.
Anmodning om prækvalifikation skal ske ved afgivelse af ESPD. Referencer, jf. pkt. III.1.3, må dog gerne være bilagt ESPD som særskilt dokument/referenceark.
Det er ordregivers krav, der er styrende for, hvad der skal udfyldes i ESPD’en. Under punkt III.1.3 fremgår, hvad der er Ordre-givers minimumskrav i forhold til tilbudsgivers økonomiske og tekniske kapacitet.
Begrænsning af ansøgere, der opfordres til at afgive tilbud, sker efter vurdering af, hvilke ansøgere der har dokumenteret bedst økonomisk og finansiel kapacitet, jf. punkt III.1.2 samt en vurdering af, hvilke ansøgere, der har dokumenteret de mest relevante erfaringer, jf. punkt III.1.3), med arbejder, som kontrakten omfatter, jf. beskrivelsen i punkt II.1.4) og II.2.4).
Relevansvurderingen af referencerne foretages på baggrund af, i hvor høj grad referencerne dokumenterer erfaring med levering af sammenlignelige arbejder i hovedentreprise. Der vil således primært blive lagt vægt på, hvem der har de mest relevante erfaringer med opførelse af bygninger med høje krav til sikkerhed/sikrede bygningsdele. Her er der tale om bygninger der indeholder elementer af frihedsberøvelse, herunder fængsler, arresthuse, psykiatri og retspsykiatri.
Derudover lægges vægt på, at byggerierne er gennemført, imens den pågældende institution har været i drift, hvor byggearbejderne skulle tilrettelægges mhp. mindst mulige gener for brugere (indsatte/patienter og ansatte) samt håndtering af høje sikkerhedsforanstaltninger i løbet af udførelsen. Referencer der angår udførelse/om- og tilbygninger af og i sikkerhedsbyggerier i drift vægter højere end øvrige institutionsbyggerier.


Award value: 115000000